**Podľa kurzu manželov Nicky a Sila Lee voľne spracovali manželia Jozef a Lenka Daškovci pre 10 týždňový kurz organizovaný v Púchove v 2016/2017.**

**Viac informácii o kurze, prípadne objednať brožúrky ku kurzu a DVD môžete na www.rodinnevztahy.sk**

**1.týždeň – Budovanie pevných vzťahov časť 1.**

Úloha rodiny - Akékoľvek očakávania, že z vás budú dokonalí rodičia sú nereálne a škodlivé, nejestvuje žiadny dokonalý návod a vzorec na výchovu detí, odlišné situácie a odlišné deti vyžadujú špecifický prístup. Čo je ale dôležité pre dobré fungovanie rodiny je aby sme mali správne usporiadané priority v našom živote. Aby na prvom mieste v našich vzťahoch bol Boh, k tomu sú potrebné duchovné cvičenia, ku ktorým vás povzbudzujeme. Na druhom mieste k dobrému fungovaniu rodiny určite patrí stabilný a zdravý vzťah medzi manželmi, čiže pre vás, ktorí ste spolu- budujte si vzťah medzi sebou aj cez obnovy vzťahu manželov, ponuka je bohatá. Okrem správneho usporiadanie priorít v živote je dôležité a nevyhnutné, aby rodičia investovali do rodinného života a teda aj do výchovy detí dostatok času a energie.

**Bez času niet vzťahu.**

**Úlohy rodiny**-4 aspekty- rodina poskytuje podporu, zábavu, morálny kompas a je miestom, kde sa deti učia vzťahom.

Rodina poskytuje podporu - Deti potrebujú vedieť a cítiť, že sú chcené, milované, že majú svoju veľkú hodnotu v našich očiach, že sú jedinečné, že majú svoje prednosti/aj chyby/, že ich život má zmysel, že sú stvorené pre lásku, že sú povolané viac k službe a budovaniu vzťahov ako hromadeniu vecí.... Všetko toto je dôležité, aby deti mali sebadôveru a boli harmonickými ľuďmi.

Rodina poskytuje zábavu -rodičia nie sú len kontrolórmi, organizátormi ,vychovávateľmi, ale majú byť aj spoluhráči, spoluzabávači, spolutanečníci.

Smiech, zábava aj sloboda prejavu samozrejme v určitých hraniciach majú veľký význam pre šťastné detstvo aj harmonický rozvoj našich detí. Treba si plánovať špeciálny čas, kedy sa s našimi deťmi zabávame a pri plánovaní a prežívaní tohto času buďme kreatívni, nebojme sa investovať aj nejaké peniaze do tohto času. A tento čas nemusí byť iba 1x týždenne.

Spomienka na detstvo našich detí-na tanec, futbalové zápasy, spoločné posedenia a rozoberanie zápasov, čítanie rozprávok, skladanie puclí, pieskových hradov a priehrad na dovolenkách...Boli to najkrajšie a najradostnejšie chvíle v našom živote a veríme, že aj v živote našich detí. Nedajte si ujsť, tieto prekrásne chvíle, nikdy sa nevrátia.

Rodina poskytuje morálny kompas –deti sa učia dobrému aj zlému správaniu, myslieť na druhých, prevziať zodpovednosť , pomáhať v domácnosti....

Rodina je miesto, kde sa deti učia vzťahom prostredníctvom prežívania, pozorovania a praktizovania rôznorodých vzťahov- rodič –dieťa, matka - otec, súrodenec- súrodenec, starý otec -vnúča, strýkovia, tety, bratranci, sesternice, rodinní priatelia.

 Tak ako my prijímame nepodmienenú lásku od Boha a prijímame túto lásku ako ľudia veľmi nedokonalí a plní rôznych hriechov a slabosti, tak aj naše deti majú prežívať našu nepodmienenú lásku ku nim, nie preto akí sú, ale preto že sú. Naše deti, by nemali cítiť , že ich máme radi, len, keď dostanú dobré známky, keď sa vhodne správajú, keď dosiahnu dobré výsledky v športe a pod. Veľmi dôležité miesto vo výchove má pochvala. Naša láska a prijatie dodáva našim deťom dôveru tým, že v nich buduje istotu, že sú milované, uvedomujú si svoju vlastnú hodnotu a význam.

 Svedectvo, keď sme na jednom stretnutí dávali rodičovské požehnanie a objatie,mnohí dospievajúci a mladí dospelí sa pri požehnaní a objatí rozplakali s tým, že necítia ani nepociťovali lásku svojich rodičov./jedno svedectvo z rodiny, kde rodičia boli veľmi charitatívne typy plní rôznych dobročinných aktivít/.

**Prvoradou misiou v našom živote sú naše deti.**

Pozorovanie vzťahov - deti pozorujú naše vzťahy, ako sa správame, zhovárame, počúvame, ako si prejavujeme fyzickú náklonnosť, ako riešime konflikty.

 Praktizovanie vzťahov- čo sa deti naučia v prežívaní a pozorovaní vzťahov, to sa učia v rodine aj praktizovať vo vzťahu k súrodencom, kamarátom. Deti sa učia hrať, podeliť sa, riešiť hádky, ospravedlniť a odpustiť a v tomto im samozrejme máme pomáhať príkladom, radou i rôznymi praktickými výchovnými prostriedkami. Spoločná dovolenka/iba naša rodina/a spoločne trávený čas sú veľmi dôležitým miesto praktizovania našich vzťahov v rodine.

Žiadna rodina nie je dokonalá ale je vždy tým najlepším miestom, kde sa deti učia plnohodnotne žiť svoj život.